CELEX: 32013R1078
Language: hr
Date: 2013-10-31 00:00:00
Title: Provedbena uredba Komisije (EU) br. 1078/2013 оd 31. listopada 2013. o odobrenju fumarne kiseline kao dodatka hrani za sve životinjske vrste  Tekst značajan za EGP

1.11.2013   
            
            
               HR
            
            
               Službeni list Europske unije
            
            
               L 292/7
            
         PROVEDBENA UREDBA KOMISIJE (EU) br. 1078/2013
   оd 31. listopada 2013.
   o odobrenju fumarne kiseline kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe propisuje se ponovna ocjena dodataka odobrenih u skladu s Direktivom Vijeća 70/524/EEZ (2).
            
         
               (2)
            
            
               U skladu s Direktivom 70/524/EEZ fumarna kiselina odobrena je Direktivom Komisije 80/678/EEZ (3) bez vremenskog ograničenja kao dodatak hrani za sve životinjske vrste. Taj je dodatak nakon toga unesen u registar dodataka hrani za životinje kao postojeći proizvod, u skladu s člankom 10. stavkom 1. točkom (b) Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe podnesen je zahtjev za ponovnu procjenu fumarne kiseline kao dodatka hrani za sve životinjske vrste u kojem se traži da se taj dodatak hrani uvrsti u kategoriju dodataka „tehnološki dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu: „Agencija”) u svojem je mišljenju od 29. siječnja 2013. (4) zaključila da fumarna kiselina u predloženim uvjetima uporabe u hrani za životinje nema negativan učinak na zdravlje životinja, zdravlje ljudi ili na okoliš te da može konzervirati hranu za životinje. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koju je dostavio referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjena fumarne kiseline pokazala je da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu fumarne kiseline kako je navedeno u Prilogu ovoj Uredbi.
            
         
               (6)
            
            
               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Dodatak hrani za životinje naveden u Prilogu, koji pripada kategoriji dodataka hrani za životinje „tehnološki dodaci” i funkcionalnoj skupini „konzervansi”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Dodatak hrani za životinje naveden u Prilogu i hrana za životinje koja taj dodatak sadržava, a koji su proizvedeni i označeni prije 21. svibnja 2014. u skladu s pravilima primjenjivima prije 21. studenoga 2013., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).
   
      (3)  Trideset i treća Direktiva Komisije 80/678/EEZ od 4. srpnja 1980. o izmjeni prilogâ Direktivi Vijeća 70/524/EEZ o dodacima hrani za životinje (SL L 185, 18.7.1980., str. 48.).
   
      (4)  EFSA Journal (2013.); 11(2):3102.
   
      PRILOG
      
                  Identifikacijski broj dodatka hrani za životinje
               
               
                  Dodatak hrani za životinje
               
               
                  Kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  mg aktivne tvari po kg potpune krmne smjese s udjelom vlage od 12 %
               
            
                  
                     Kategorija tehnoloških dodataka. Funkcionalna skupina: konzervansi
                  
               
            
                  1a297
               
               
                  Fumarna kiselina
               
               
                  
                               
                           
                           
                              
                                 Sastav dodatka hrani za životinje
                              
                              Fumarna kiselina 99,5 %
                              Kruto stanje
                           
                        
                               
                           
                           
                              
                                 Karakteristike aktivne tvari
                              
                              Fumarna kiselina
                              C4H4O4
                              
                              CAS br. 110-17-8
                           
                        
                               
                           
                           
                              
                                 Analitička metoda
                                  (1)
                              
                              Za određivanje fumarne kiseline u dodatku hrani za životinje: spektroskopija infracrvene apsorpcije i titracija natrijevim hidroksidom (Food Chemical Codex 7).
                              Za određivanje fumarne kiseline (kao ukupne fumarne kiseline) u hrani za životinje i premiksima: tekućinska kromatografija visoke djelotvornosti ionskim isključenjem i UV detekcijom (HPLC-UV).
                           
                        
               
                  Perad i svinje
               
               
                  —
               
               
                  —
               
               
                  20 000
               
               
                  Radi sigurnosti pri rukovanju upotrebljavati zaštitu za dišne organe, naočale i rukavice.
               
               
                  21. studenoga 2023.
               
            
                  Mlade životinje koje se hrane mliječnim nadomjeskom
               
               
                  —
               
               
                  —
               
               
                  10 000 (2)
                  
               
            
                  Druge životinjske vrste
               
               
                  —
               
               
                  —
               
               
                  —
               
            
         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: www.irmm.jrc.be/crl-feed-additives
      
         (2)  Mg fumarne kiseline po kg mliječnog nadomjeska.